ትንታነ - ብጆናተን ማርከስ ናይ ቢቢሲ ዲፕሎማቲክ ጋዜጠኛ ዩኔስኮ እታ ዝቐለለት ዒላማ ናይ ኣሜሪካዊ ፕሬዚደንት ዶላንድ ትራምፕ ኢያ። እቲ ውድብ፡ ኣብ ትምህርትን ካልእ ማሕበራዊ ጽላታት ዝነጥፍ ዓለማዊ ወድብ ኢዩ። ብዙሓት፡ ኣሜሪካ ካብቲ ውድብ ምስሓባ ከም መርኣያ ናይ ፕሬዚደንት ትራምፕ ''ፈለማ ኣሜሪካ'' ዝብል ፍልስፍናን ኣንጻር ተመሳሰልቲ ዓለማውያን ውድባት ዘለዎ ጽልእን ይጥምትዎ። እቲ ዘገርም ድማ ነዚ ኣካል ኣህጉራዊ ናይ ስነ-ህንጻ ዝኾነ ወድብ መንግስቲ ኣሜሪካ ድሕሪ ካልኣይ ኲናት ዓለም ኣብ ምምስራቱ ዝሓገዘት ሃገር ኢያ። ምንጪ ስእሊ, AFP መግለጺ ስእሊ, ቤት ጽሕፈት ዩኔስኮ እቲ ሕጂ መሰረታዊ ጉዳይ ኮይኑ ዘሎ፡ እቲ ግምታዊ ቄናን ጸረ-እስራኤል ኣጠማምታ እቲ ውድብ ኢዩ። ቅድሚ ሕጂ ንናይ እስራኤል ምንቅስቓስ ኣብ ዌስት ባንክን [ምዕራባዊ ባንክ] ምብራቓዊ እየሩሳሌምን [ኢስት ጀሩሳሌም] ኮኒና። ኣብዚ ዓመት፡ ነታ ጥንታዊት ከተማ ሄብሮን ከም ዓለማዊት ውርሻ ምስማዩ ድማ ነቲ እስራኤል ክትደፍእሉ ዝጸንሐት ጉዳይ ናይቲ መዋእል ዘቑጸረ ናይ ኣይሁድ ታሪኽን ነቲ መቓብር ፓትርያርክ ናይ ግዜ ኦሬትን ምንጻጉ ገለ ካብቲ መሰረታውያን ጉዳያት ንእስራኤል ካብቲ ወድብ ክትስሕብ ዝድፍኣ ክኸውን ይኽእል። ስለምንታይ'ዩ ናይ እስራኤል ቀዳማይ ምኒስተር'ውን ስጉምቲ ዝወስድ ዘሎ?
